# Ornithogalum pyrenaicum

Ornithogalum pyrenaicum és una espècie de planta bulbosa de la família de les jacintàcies.

## Descripció

Planta perenne d'alçada mitjana a alta. Tiges esveltes, verdes amb aspecte d'espàrrec als brots joves. Fulles (5-8) linears, lleugerament acanalades i sense una franja central pàl·lida, que solen marcir-se durant la floració. Flors de color verd groguenc pàl·lid, estrellades, en un raïm llarg i esvelt amb aspecte d'espiga que conté nombroses flors dèbilment oloroses; tèpals amb una franja més fosca al feix. Les anteres són grogues pàl·lides. Es distingeix d'Ornithogalum umbellatum en la seva inflorescència llarga i cilíndrica de moltes flors amb flors petites groc clar a l'interior, verdoses a l'exterior amb una ratlla verd fosc. Càpsula ovoide, amb 3 estries, pendular.

## Distribució i hàbitat

Es distribueix pel sud, oest i zona meridional del centre d'Europa. Al Mediterrani se la troba des de la península Ibèrica fins a l'ex-Iugoslàvia. Habita en boscos, tanques, males herbes, vinyes, llocs rocosos i rebollars.

## Taxonomia

Ornithogalum pyrenaicum va ser descrita per L. i publicada a Sp. Pl. 306, l'any 1753.

### Citologia

Nombre de cromosomes d'Ornithogalum pyrenaicum i tàxons infraespecífics: 2n=16.

### Etimologia

* Ornithogalum: nom genèric que deriva de grec ornithos (ocell) i gala (llet), de manera que la traducció seria "llet d'ocell". Per a alguns autors, aquest nom es refereix al color de les flors de moltes espècies del gènere. Per a altres, "llet d'ocell" fa al·lusió a les paraules que aparentment utilitzaven els romans per indicar que alguna cosa és meravellós.
* pyrenaicum: epítet geogràfic que fa al·lusió a la seva localització en els Pirineus.

### Sinonímia

* Anthericum sulphureum Waldst. & Kit.
* Beryllis pyrenaica (L.) Salisb.
* Hyacinthus sulphureus (Waldst. & Kit.) E.H.L.Krause
* Loncomelos pallidum (Salisb.) Speta
* Loncomelos pyrenaicum (L.) J.Holub
* Loncoxis sulphurea (Waldst. & Kit.) Raf.
* Ornithogalum asphodeloides Schur
* Ornithogalum flavescens Lam.
* Ornithogalum granatense Pau
* Ornithogalum melancholicum Klokov ex Krasnova
* Ornithogalum ochroleucum Montandon
* Ornithogalum pallidum Salisb.
* Ornithogalum pyrenaicum var. flavescens (Lam.) Baker
* Ornithogalum pyrenaicum subsp. flavescens (Lam.) K.Richt.
* Ornithogalum pyrenaicum var. sulphureum (Waldst. & Kit.) Nyman
* Ornithogalum racemosum Gaterau
* Ornithogalum sulphureum (Waldst. & Kit.) Schult. & Schult.f.
* Parthenostachys pyrenaica (L.) Fourr.
* Phalangium sulphureum (Waldst. & Kit.) Poir.
* Scilla sylvestris Savi
* Stellaris erecta Moench

## Referències

* ↑ Polunin, O. Guía fotográfica de las flores silvestres de España y de Europa. Barcelona:Omega, 1989. ISBN 84-282-0857-3.
* ↑ Blamey, Marjorie; Grey-Wilson Christopher. Flores silvestres del Mediterráneo. Barcelona:Omega, 2008. ISBN 978-84-282-1450-6.
* ↑ «Ornithogalum pyrenaicum». Tropicos.org. Missouri Botanical Garden. [Consulta: 30 agost 2013].
* ↑ Estudos cariológicos no género Ornithogalum L. Barros Neves, J. (1952) Bol. Soc. Brot. ser. 2 26: 5-192
* ↑ Smith, C.A. 1966. Common names of South African plants. Memoirs of the Botanical Survey of South Africa No. 35. The Government Printer, Pretoria
* ↑ «Ornithogalum pyrenaicum a The Plant List» (en anglès). [Consulta: 17 juliol 2017].